Emília i Angelina Masachs Borruel - Viquipèdia, l'enciclopèdia lliure\nEmília i Angelina Masachs Borruel\nEmília i Angelina Masachs Borruel a Saint Junien (dècada del 1940)\nLlambordes stolpersteine en homenatge a les germanes Emília i Angelina Masachs Borruel (Genís Ribé / MHS).\nEmília i Angelina Masachs i Borruel van ser dues germanes catalanes, filles d’exiliats republicans, que van morir, amb 11 i 7 anys respectivament, en la massacre d'Orador de Glana, el 10 de juny de 1944. Va ser, al final de la Segona Guerra Mundial, una de les matances de població civil més cruents i salvatges de tota la guerra, comesa per diverses unitats militars de l’exèrcit alemany nazi. Hi van morir un total de 642 persones, entre les quals 18 refugiats i refugiades d’Espanya. L’Ajuntament de Sabadell i el Memorial Democràtic van col·locar dues llambordes davant del darrer domicili on va viure la seva família en un acte institucional de record i memòria, el 10 de juny del 2018, just 74 després de la matança.\n1 La família Masachs Borruel\n2 Guerra Civil i exili a França\n3 Segona Guerra Mundial i la massacre d'Oradour-sur-Glane\n4 Les stolpersteine a Sabadell\nLa família Masachs Borruel[modifica]\nEl pare, Joan Masachs Prats, va néixer a Sabadell el 2 de juny 1908. Vivia al carrer del Foment (actualment Vila Cinca), 58, i treballava en una filatura. La mare, Emília Borruel Carbó, nasqué a Zorita (Castelló) el 19 de setembre de 1907 i la seva família migrà cap a Sabadell vers el 1924; el 1930 vivien al carrer del Pare Clerch, 8 (finca encara de la família Borruel avui). Es casaren entre els mesos de febrer i març de 1932.\nEmília Masachs Borruel nasqué al Consultori de Puericultura del carrer de l'Illa, 2 (La Maternitat), el 9 de febrer de 1933. Aleshores la família vivia al carrer del Foment, 58. L’any 1934 la família se’n va a viure a Barberà del Vallès. Angelina Masachs Borruel nasqué al Consultori de Puericultura del carrer de l'Illa, 2 (La Maternitat), el 22 d’agost de 1936. L’any 1936 vivien a l’avinguda del Primer de Maig, 50, a Barberà del Vallès, en un pis que hi havia damunt del conegut bar El Lliri, a la Creu de Barberà. Actualment aquesta adreça es troba dins del municipi de Sabadell, i coincideix amb l’adreça de la carretera de Barcelona, 558; el barri de la Creu de Barberà fou agregat a Sabadell l’any 1954. L’edifici de l’antic bar El Lliri, que entre els anys 1932 i 1967 portaven la Marina Masachs Prats –tieta de les dues nenes assassinades– i el seu marit –Josep Masachs Vilatarsana– i que després fou conegut com a “Cal Simonet”, es va enderrocar. Aquest tram de la carretera de Barcelona ha canviat diverses vegades de nom: carrer de la Creu, avinguda Primer de Maig (1934-1939), avenida de la Cruz (1940-1950), carretera de Barcelona (a partir de 1960).\nGuerra Civil i exili a França[modifica]\nEl darrer domicli de la família Masachs Borruel abans de marxar a l'exili el 1939 fou a la casa on hi havia el bar El Lliri, a la Creu de Barberà (Barberà del Vallès, ara Sabadell). Aquest establiment era a l'avinguda del Primer de Maig, 50, després avinguda de la Creu (ara carretera de Barcelona, 558); l'edifici va ser enderrocat a principis dels anys 2000. Imatge del 1936 (autor desconegut / AHS, cedida per Montserrat Masachs).\nAmb l’esclat de la Guerra d’Espanya, en Joan Masachs s’allistà voluntari a l’exèrcit republicà, com a milicià de la columna Carles Marx. Amb la militarització d’aquest contingent passà a la 27 Divisió, 122 Brigada Mixta. Al final de la guerra consta que la família entrà a França cap al 12 de febrer de 1939. La mare, i se suposa que les dues filles també, són enviades a Saint Martin-Belle-Roche (Saône et Loire) fins al setembre 1939. Després són confinades al camp d’Argelers, fins al maig de 1940. Aleshores es retrobaren amb el pare: ell estava destinat a la 175ª CTE (Companyia de Treballadors Estrangers [Tercera República]) a Escolives (Yonne). Probablement treballava a la fàbrica d’avions subterrània de Cravant. El juliol de 1940 ell passà al 643è GTE (Grup de Treballadors Estrangers [Règim de Vichy]) d’Oradour-sur-Glane (Haute-Vienne). La mare i les dues filles el seguiren. Al 643è GTE treballà a pedreres, fusteries... El 1943 el reclamen per al Servei Obligatori (Alemanya o Mur de l’Atlàntic), i se li perd un xic la pista... La mare i les seves dues filles estaven instal·lades en el nucli de La Fauvette, a pocs quilòmetres d’Oradour, i les nenes anaven a les escoles del poble, on estaven plenament integrades.\nSegona Guerra Mundial i la massacre d'Oradour-sur-Glane[modifica]\nLa família quedà atrapada en territori francès i enmig de l’ocupació alemanya, en el context de la Segona Guerra Mundial. Ja molt avançat aquest conflicte, el 10 de juny de 1944, la població d’Oradour-sur-Glane fou ocupada i massacrada pel destacament del 1r Batalló del 4t Regiment de la Panzergrenadier Der Führer, pertanyent a la Panzerdivision Das Reich de les Walfen-SS. Fou la matança de civils més gran de les comeses per les tropes alemanyes a França, coincidint amb la batalla de Normandia. En la massacre foren assassinades un total de 642 persones: 190 homes afusellats, 245 dones i 207 nens i nenes metrallats i cremats a l’església. Entre aquestes víctimes hi hagueren un total de 18 refugiats espanyols, entre les quals les germanes Emília i Angelina Masachs Borruel. Gairebé s’aniquilà tots els habitants de la vila, i es destruïren la major part dels edificis i de les infraestructures, quedant un rastre de ruïnes fumejants esfereïdor. En el moment de la matança a la vila hi vivien pensionistes i refugiats de classes acomodades, juntament amb nens originaris dels Migdia-Pirineus i de la Provença, així com diverses famílies espanyoles refugiades i exiliades, i també alsacians, lorenesos i jueus. Poc abans de l’entrada de les tropes a la vila, els dos grups escolars es preparaven per començar les classes de la tarda; les germanes Masachs estudiaven en aquestes escoles. Al final de la guerra aquestes ruïnes van ser mantingudes en el seu estat per ordre del govern francès de Charles de Gaulle, com a record d’aquest crim humanitari i símbol dels sofriments causats per l’ocupació i la barbàrie nazi.\nEls pares de les dues nenes en els moments d’aquells fets no eren a la vila: el pare estava destinat a un Grup de Treballadors Estrangers i la mare era a la casa on vivien, en el nucli proper de La Fauvette, on es quedaren a viure un cop acabada la guerra. Allà mateix tingueren dos altres fills: Joan (1946-1998) i Maria Rosa (1947). En Joan Masachs treballava en una empresa fusteria de Dieulidou, de xofer. La família tornà poc després a Sabadell, tot i que havien demanat la naturalització francesa el 1948. A Sabadell visqueren en el mateix domicili de la Creu de Barberà, al pis de sobre el bar El Lliri, entre els anys 1948-1952/53; després se n’anaren a viure amb l’àvia al carrer del Pare Clerch, 8, a la Creu Alta, fins als anys 1955/56, en què s’establiren definitivament al carrer del Dr. Gimbernat, 68, pis (al barri de l’Eixample). La parella, Joan i Emília, va morir l’any 1979. Actualment encara és viva la segona filla del matrimoni Masachs-Borruel, na Maria Rosa, i altres membres de diferents branques familiars que resideixen, alguns, entre Sabadell i Barberà del Vallès.\nLa vila d'Oradour-sur-Glane en ruïnes i destruïda als anys 1947-1948, retratada per Joan Masachs Prats, pare d'Emília i l'Angelina, poc abans de tornar a Sabadell (AHS, cedida per Maria Rosa Masachs).\nLes stolpersteine a Sabadell[modifica]\nEl 27 de gener de 2018 Sabadell va iniciar un homenatge molt especial en record a les víctimes de l’holocaust nazi, amb la col·locació de 23 llambordes stolpersteine en diferents punts de la ciutat. Aquesta iniciativa tindrà la seva continuïtat l’any vinent, entre els dies 26 i 27 de gener de 2019, coincidint amb el Dia Internacional de Commemoració en Memòria de les Víctimes de l'Holocaust, amb la col·locació de 39 noves llambordes. A Sabadell hauran estat objecte d’aquest sentit homenatge, finalment, un total de 61 deportats sabadellencs que hi van néixer i/o hi van tenir el seu darrer domicili en el moment de l’esclat de la Guerra Civil, moment clau que va marcar l’inici del seu itinerari cap a l’exili a França i a la seva deportació final als camps de concentració i d’extermini nazis en el marc de la Segona Guerra Mundial.\nAmb la col·locació de les stolpersteine a Emília i Angelina Masachs i Borruel, Sabadell és la primera ciutat catalana i la segona de l’Estat espanyol que fa un homenatge, en origen, a unes de les víctimes d’aquells fets. I és la primera vegada que s’instal·len unes llambordes stolpersteine en record a unes víctimes del nazisme en sentit més ampli que no pas el de la deportació als camps d’extermini nazis. El mes de juny del 2018 Museu d’Història de Sabadell va obrir una petita mostra amb les dues llambordes dissenyades per l’artista alemany Gunter Demnig i amb documentació de l’arxiu familiar Masachs-Borruel per conèixer la història de vida que s’amagava darrere d’aquestes dues víctimes de la barbàrie nazi. Les dues stolpersteine van ser instal·lades davant del darrer domicili on va viure la família, a la Creu de Barberà, el 10 de juny del 2018, en un acte institucional de record i memòria impulsat pel Memorial Democràtic de Catalunya i l'Ajuntament de Sabadell.\n↑ 1,0 1,1 «Dues llambordes ‘stolpersteine’ recorden les germanes Emília i Angelina Masachs Borruel» (en ca-es). [Consulta: 9 juny 2018].\n↑ 2,0 2,1 2,2 2,3 2,4 2,5 2,6 2,7 «2 Llambordes "stolpersteine" en homenatge a les germanes Emília i Angelina Masachs Borruel, assassinades el 10 de juny de 1944 a Oradour-sur-Glane (França), a mans de l'exèrcit nazi» (en català). MHS, juny 2018. «Full de sala»\n↑ «Sabadell recorda la tràgica història de les germanes Masachs» (en ca-es). iSabadell, 30-05-2018.\n↑ «En record de les germanes Masachs… 74 anys després» (en ca-es). iSabadell, 10-06-2018.\n↑ «Barcelona, carretera de» (en ca-es). [Consulta: 9 juny 2018].\nObtingut de «https://ca.wikipedia.org/w/index.php?title=Emília_i_Angelina_Masachs_Borruel&oldid=20834578»\nLa pàgina va ser modificada per darrera vegada el 28 feb 2019 a les 13:50.


Pintes Coptes al Museu del Perfum de BCN – egipte.cat\nPintes Coptes al Museu del Perfum de BCN\nPublicat per Tomeu el 20 febrer, 2015\nPintes Coptes al Museu del Perfum de BCN.\nEl Museu del Perfum de Barcelona, fou fundat per en Ramon Planas Giralt, instal·lat al Passeig de Gràcia núm. 39, s’inaugurà a mitjans l’any 1963 amb el propòsit de mostrar al públic l’evolució dels flascons i recipients per a perfums a través de la història i en diferents indrets geogràfics. Un viatje per la Perfumeria de totes les époques.\nAvui incorporem al nostre recull, a més d’altre ungüentari unes pintes Coptes.


Totes aquelles entitats que obtinguin rendiments per explotació econòmica procedents de distribució de béns o serveis estan obligades a presentar l'Impost de Societats.\nA més, les entitats acollides a la Llei 49/2002 i les ONGD inscrites en el registre corresponent, també estaran obligades a declarar per l’Impost de Societats la totalitat de les seves rendes, exemptes i no exemptes.\nAl model de declaració d’enguany no sorgeixen grans novetats respecte a anys anteriors, però sí que s’ha de presentar informació addicional mitjançant formularis específics.\nEls models de declaració de l'Impost de Societats i de l'Impost sobre la Renda de no Residents són:\nModel 200: declaració de l’Impost sobre Societats i Impost sobre la Renda de no Residents. El model consta de dos exemplars, un per a l’Administració i l'altre pel declarant.\nModel 220: format electrònic de la declaració de l’Impost sobre Societats-Règim de consolidació fiscal.\nQuan s’indiqui a la declaració una correcció al resultat del compte de pèrdues i guanys, com disminució, per un import igual o superior a 50.000 euros a l’apartat corresponent a “altres correccions al resultat de pèrdues i guanys” (a la casella 414 de la pàgina 13 del model), el contribuent haurà de descriure la naturalesa de l’ajustament realitzat.\nD’altra banda, quan en una declaració el resultat de la base imposable sigui negativa o igual a zero, es consignaran als models 200 totes les dades relatives a bonificacions i deduccions.\nEl termini de presentació del model, en el cas que es vulgui domiciliar el seu pagament, serà des de l’1 de juliol fins el 20 de juliol de 2011, ambdós inclosos.\nEl càrrec de l’import a ingressar s’efectuarà el darrer dia de pagament voluntari del deute, és a dir, el dia 26 de juliol.\nEn cas que no es vulgui domiciliar la declaració a ingressar o bé que el resultat sigui negatiu o amb resultat zero, el termini de presentació del model serà des de l’1 de juliol fins el 25 de juliol de 2011.\nImpost de Societats, Model 200, obligacions fiscals


TV3 mostrarà a Catalunya ‘la realitat’ del Centre d’Internament d’Estrangers de València - La Veu del País Valencià\nTV3 mostrarà a Catalunya ‘la realitat’ del Centre d’Internament d’Estrangers de València\nEl documental valencià ‘La Porta Blava’, dirigit per Alícia Medina, es podrà veure el proper 8 de febrer i, posteriorment, el difondran completament i gratuïta\nCIE, Documental, La porta blava, Sapadors\nTV3 ha comprat els drets del documental valencià La porta blava, dirigit per la periodista valenciana Alícia Medina, i l’emetrà el proper dia 8 de febrer (22.17h) pel Canal 33 de la Corporació Catalana de Mitjans de Comunicació i a través de la web de la corporació, segons ha informat la productora, Diodo Media, a través d’un comunicat.\nLa Porta Blava pretén posar en evidència la realitat del Centre d’Internament d’Estrangers de Sapadors, ubicat a la ciutat de València. El llargmetratge dirigit per la periodista Alicia Medina, tot i estar focalitzat en el CIE de València, té una “mirada global sobre el fenomen repressor del col·lectiu migrant”, expliquen. “El nostre objectiu és obrir un debat públic sobre l’existència dels CIE. Per això, agraïm a la televisió pública catalana que haja apostat pel nostre documental”, declara la directora. La Porta Blava és un projecte modest sense cap tipus d’ajuda institucional dut a terme per la productora valenciana Diodo Media, formada per Marina Sanjuán, Javi Rumí i Alicia Medina.\nEl presumptes maltractaments i vexacions, el paper del jutge de control, el racisme institucional o l'existència d’uns centres en els quals es priva de llibertat a persones que no han comés cap delicte són alguns dels temes que tracta la cinta. “Creiem que existeix una política d’invisibilització respecte als CIE i entenem que és hora que es coneguen les històries ocultes darrere el mur de Sapadors’, declara la directora Alicia Medina.\nEl llargmetratge La Porta Blava ha estat seleccionat en sis festivals de cinema a nivell estatal i, des de la seua estrena a la Universitat de València el 2015, s’han organitzat més de 60 projeccions a l’Estat espanyol i Llatinoamèrica.\nPer altra banda, apunten que el documental opera sota una llicència Creative Commons, així que un cop s’emeta a TV3, Diodo Media el publicarà en obert a Internet. Es permetrà compartir el documental reconeixent l’autoria, però no s’autoritzarà l‘ús comercial de l’obra original ni de les possibles obres derivades, la distribució de les quals s’ha de fer amb una llicència igual a regulada en l’obra original.\n3254 lectures Un comentari Envia\n1 Really offensive 1 de febrer 11.25h Xe, sabeu si és per ací on es demana l'ajuda als estudiants que dóna el govern de Suissa?\nDe moment no m'ha solventat la papereta ni Rita la Ballaora, ni el Gdanske Ekstra Bladet.


Art Hotel Podebrady Podebrady República Txeca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nArt Hotel PodebradyTyršova 236, Kluk, Podebrady, República Txeca, 29001 - Veure al mapaExcel·lent8,9Basada en75comentarisArt Hotel PodebradyVeure més fotos"Great rooms, comfy bed, great shower"AdamUnited KingdomVeure més fotosVeure totes les 43 fotosMolt bona ubicació 8,7Veure al mapa8,7UbicacióParticularitats que li encantaranProp de transports públicsaire condicionatmini bar\nSobre l'allotjamentDescripcióTant si es tracta d'un viatge de plaer com si és de negocis, Art Hotel Podebrady és una elecció d'allotjament magnífica quan visiten Podebrady. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Art Hotel Podebrady ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen magatzem d'equipatge, habitació familiar, restaurant, visites turístiques, ascensor. L'ambient de Art Hotel Podebrady es reflexa en cada habitació. banyera hidromassatge, aire condicionat, calefacció, escriptori, mini bar són només algunes de les comoditats a la vostra disposició. Camp de golf (a 3 km), pesca, massatge, pistes d'esquaix, equitació de l'hotel, són llocs ideals per a relaxar-se després d'un llarg dia. Art Hotel Podebrady és un lloc ideal d'estada pels viatgers que busquin encant, comfort i facilitat a Podebrady.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiamini barcalefaccióescriptorisala d'estarMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that the hot tub and spa facilities are under reconstruction. Comentaris recents de clients


L´116 111 és ara més àgil i eficaç en casos de ´bullying´, ciberassetjament i abusos - Empordà\n116 111 Infància Respon\nL'116 111 és ara més àgil i eficaç en casos de 'bullying', ciberassetjament i abusos\nEl Govern ha aprovat l'ampliació del servei d'atenció telefònica Infància Respon per garantir la resposta\nEMPORDA.INFO 27.04.2017 | 07:41\nEl telèfon és gratuït, anònim i funciona a tota hora. GENCAT\nEl telèfon és gratuït, anònim i funciona a tota hora.\nEl Govern ha aprovat l'ampliació del servei d'atenció telefònica Infància Respon "per garantir un suport àgil i eficaç sobretot en l'atenció de les demandes relacionades amb l'assetjament als centres educatius, el ciberassetjament i altres maltractaments o abusos sexuals a infants i adolescents", segons ha explicat la consellera de la Presidència portaveu del Govern, Neus Munté, durant la roda de premsa posterior a la reunió de l'Executiu.\nEl Departament de Treball, Afers Socials i Famílies i el d'Ensenyament reforçaran el telèfon 116 111 Infància Respon. Aquest reforç de les prestacions del telèfon d'atenció a la infància anirà acompanyat d'un seguit d'actuacions de difusió i informació, principalment entre els joves, per garantir-hi l'accés de tots els menors que pateixin situacions de maltractament així com de les persones que en siguin coneixedores.\nEn paral·lel, els dos departaments reforçaran en el termini aproximat d'un mes el circuit d'atenció, derivació i intervenció per als casos d'assetjament escolar (bullying) comunicats al telèfon 116 111, que garanteixi la derivació especialitzada i la coordinació interinstitucional cap als centres, amb una resposta immediata i experta en tot moment.\nEl servei telefònic Infància Respon (116 111) és de caràcter europeu i present a tots els estats, com també a múltiples comunitats autònomes, i ofereix informació, assessorament i orientació i atenció amb relació a qualsevol tipus de demanda que afecti la infància i l'adolescència, entre d'altres, aquelles relacionades amb maltractaments i vinculades amb el sistema de protecció als infants.\nEs tracta també de l'ampliació d'una eina en matèria de protecció dels infants i els adolescents, útil per donar una resposta efectiva a les comunicacions de possibles maltractaments comesos a un infant o adolescent en les seves diverses modalitats: ciberassetjament, violència masclista, abusos sexuals, violència en l'àmbit familiar, etc.\nEls professionals que hi treballen -en coordinació amb els diferents serveis, departaments i administracions implicats-, promouen i proposen l'activació dels recursos i l'atenció necessàries per garantir una protecció efectiva de l'infant i l'adolescent.\nEl reforç dels serveis i les prestacions del telèfon Infància Respon és conseqüència del protocol signat entre els departaments de Treball, Afers Socials i Famílies i d'Ensenyament sobre la prevenció, detecció, notificació, derivació i coordinació de les situacions de maltractament infantil i adolescent en l'àmbit educatiu.\nAquest protocol estableix el número 116 111 com a telèfon de referència per comunicacions de possibles situacions de maltractament les 24 hores del dia els 365 dies de l'any de forma gratuïta i totalment anònima, sense deixar rastre.\nRoses celebra la seva segona caminada solidària contra la violència de gènere.


ISIDRE PRUNÉS, L'ESCENÒGRAF ÉS L'ESTRELLA - Associació d´Escenògrafs de Catalunya\nS’ha ’inaugurat l’exposició dedicada a l’escenògraf Isidre Prunés a la sala del MAE de l’Institut del Teatre a la plaça Margarida Xirgu s/n de Barcelona. L’exposició romandrà oberta fins al 30 de juny del 2022.\nL’Institut del Teatre ofereix una exposició del qui fou alumne i professor de la institució, l’escenògraf Isidre Prunés i Magrans (1948-2014), amb motiu de la donació del seu fons.\nAmb el títol Isidre Prunés, l’escenògraf és l’estrella, l’exposició és un gran àlbum de fotografies relligades com un vestit de Paco Rabanne en el qual podem apreciar diferents moments del recorregut vital de l’artista pels àmbits familiar, professional i personal.\nTambé les seves influències, referents, fílies, a través dels seus dissenys, tant d’escenografia com de vestuari. Més de 40 anys de vida professional plena d’encerts i d’èxits, tant en companyia de Montse Amenós entre 1972 i el 1995, com en solitari, a partir de la dissolució de l’equip professional més fructífer que s’ha produït en aquest petit àmbit que és el teatre català.\nEls records formen un collage que barreja les etapes vitals amb la vida professional com tan bé definia el seu mestre Fabià Puigserver. “Què es pot esperar d’uns incontrolables que fan del teatre una manera de viure i del lloc de treball la seva pròpia casa?”\nUna taula plena de mostraris provinents de l’estudi d’en Prunés ens aproxima als materials amb els quals acompanyava els seus dissenys i es converteix en una metàfora que ens evoca el món preciosista i glamurós en què millor es movia a l’hora de dissenyar les seves creacions.\nEn el recorregut per l’exposició podem reconèixer familiars, amics i aquells que al llarg dels anys van compartir projectes –alguns, venerables professionals de l’escena en els seus inicis i també molts que ja no hi són- i molts dels èxits teatrals d’aquest país.\nIsidre Prunés va ser distingit, al llarg de la seva carrera ja sigui en solitari o com a equip amb Montse Amenós, amb els premis:\nPremi Nacional d’Escenografia (1986)\nPremi Nacional de Cinema de la Generalitat de Catalunya al millor tècnic per la direcció artística de Daniya (1988)\nPremi Max de les arts escèniques a la millor escenografia per Mar i Cel (2006)\nPremi Butaca al millor vestuari per Nit de Sant Joan (2011)\nL’escenògraf és l’estrella, amb rètol de neó inclòs, és un exercici de reconeixement poc habitual a casa nostra, on massa sovint oblidem aquells que desapareixen, en lloc d’elevar-los a la condició d’estrella. Una estrella de rock and roll, com l’Isidre.\nAndreu Rabal, escenògraf\nBarcelona 10 de febrer de 2022


Haus Schimmelreiter Krummhorn Alemanya - Ofertes d'hotels amb els MILLORS DESCOMPTES EN LÍNIA\nVeure tots els 51 allotjaments a Krummhorn.\nGreetsiel, Krummhorn, Alemanya - Molt bona ubicació - Veure al mapa\nSi el que està buscant és per un hotel ben situat a Greetsiel, no busqui més enllà de Haus Schimmelreiter. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Haus Schimmelreiter és compromet a que la seva estada sigui el més còmoda possible. Les carecterístiques més important de l'hotel inclouen habitació familiar, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Greetsiel, faci de Haus Schimmelreiter la vostra llar.\nL’allotjament no disposa de recepció. Podeu recollir les claus a: Frankfurter Str. 13, 26721 Emden. Cal que informeu el Haus Schimmelreiter de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


La Caminada Romana de Sant Pau de Segúries incorpora un mercat | NacióRipollès\nLa Caminada Romana de Sant Pau de Segúries incorpora un mercat\nper Redacció , 26 d'octubre de 2012 a les 12:00 |\nEls armats de Campdevànol van ser a Sant Pau de Segúries. Foto: Xevi Mas\nSant Pau de Segúries dedica el cap de setmana als romans. La ja tradicional Caminada a la Via Romana, que enguany arriba a la dinovena edició, té com a gran novetat un Mercat dels Romans que s'avançarà a dissabte. El 2011 l'esdeveniment, un dels més importants del calendari festiu del municipi, va atraure unes 1.200 persones.\nEl Mercat dels Romans omplirà la plaça de la Generalitat amb productes artesans i alimentaris des del dissabte al matí fins al diumenge. A més, també hi haurà activitats complementàries com la presentació d'un llibre sobre la cuina dels ibers o un tast de garum.\nTanmateix, el plat fort serà diumenge amb la caminada entre Sant Pau i Sant Salvador de Bianya que culminarà amb la proclama imperial a la Torna. Abans però, desfilada amb els manaies de Camprodon, que actuaran per primera vegada a Sant Pau. La festa acabarà amb un dinar de germanor per recuperar-se del fred que es preveu.\nAgenda completa d'actes\nMercat Romà (a partir de les 10:00)\nPresentació del llibre “Cuina dels íbers” de Joan Santacana (12:00)\nA continuació, tast de garum\nJocs infantils (16:00)\nEsmorzar popular. Plaça de la Generalitat (07:30)\nDesfilada soldats romans de Camprodon i comitiva fins a la plaça de la Generalitat (09:30)\nA continuació, inici de la caminada\nProclama imperial a la Trona\nRefrigeri. Plaça de l'Església de Sant Salvador de Bianya\nPica-pica de peix i gran paella romana. Pavelló municipal (14:00)\nA continuació, cloenda, gran disbauxa i orgia musical amb Crem de la Crem\nEls armats de Campdevànol escortant els participants a la caminada. Foto: Xevi Mas\nCaminada a la Via Romana 2011 (Xevi Mas)\nFires i festes, història, via romana, caminada a la Via Romana, patrimoni\nja ho som\nPer molt be el 28 d'octubre de 2012 a les 09:34\nd'esclaus ja en som ....jajaja falta saber a qui ens vendran. ho de fet ja ens han vengut .....als bancs!!!!!!!\nPer Anònim el 27 d'octubre de 2012 a les 11:51\nHi vendran esclaus al mercat?\nPer Anònim el 27 d'octubre de 2012 a les 09:40\nBona aquesta idea de posar un mercat !!!!!


Legislació i ordenacions d'asseguradores - Seguros Ocaso\nL'activitat de les empreses asseguradores està regulada per una sèrie d'ordenacions i disposicions legals que en senten les bases i estableixen les pautes de funcionament d'aquestes empreses i de la seva relació amb els seus assegurats.\nLlei 26/2006, de 18 de juliol, de Mediació en Assegurances Privades.\nLlei 20/2015, d'14 de juliol, d’ordenació, supervisió i solvència de les entitats asseguradores i reasseguradores.\nReial decret 1060/2015, de 20 de novembre, d’ordenació, supervisió i solvència de les entitats asseguradores i reasseguradores.\nSi ho desitgeu, podeu consultar aquests textos al web de la Direcció General d'Assegurances i Fons de Pensions del Ministeri d'Economia: http://www.dgsfp.mineco.es o al web de l'Agència Espanyola de Protecció de Dades: www.agpd.es.


Cinema en curs 2009-2010 » General\nEstrenes de les pràctiques centrals\nJa es poden veure als seus blocs les pràctiques centrals de l’Escola de Bordils, l”Escola Cervantes, l’Escola Comtes de Torregrossa, l’Escola Els Xiprers, l’Escola Espronceda, l’Escola Riera de Ribes, l’Institut Alexandre Galí, l’Institut Bellvitge, l’Institut Badalona Nou, l’Institut Castellet, l’Institut Castell d’Estela, l’Institut Fort Pius i l’Institut Les Corts.\nCategories: Cinema en curs, General, Pràctica central, rodatges\nRodatges de les pràctiques centrals\nEntre el 17 i el 26 de febrer es rodaran les pràctiques centrals de tots els tallers. De moment ja es poden veure als seus blocs els processos d’ideació i les fotografies dels rodatges de l’Escola Els Xiprers, l’Escola Comtes de Torregrossa, l’Escola Mestre Morera, l’Institut Castellet, l’Institut Castell d’Estela i l’Institut Sobrequés.\nCategories: Cinema en curs, General, Pràctica central\n“Els quatre-cents cops” de François Truffaut a la Filmoteca\nEl dia 4 de febrer els alumnes de l’Escola Cervantes, l’Escola Els Xiprers, l’Escola Espronceda, l’Escola Mestre Morera, l’Escola Riera de Ribes i l’Institut Fort Pius han assistit a la projecció d’Els quatre-cents cops de François Truffaut (1959) a la Filmoteca de Catalunya.\nAl bloc dedicat al film es recullen els temes sorgits en el diàleg posterior a la projecció i es poden publicar nous comentaris.\nCategories: Cinema en curs, Filmoteca, General\n“Paranoid Park” de Gus Van Sant a la Filmoteca\nEl dia 28 de gener els alumnes de l’Institut Alexandre Galí, l’Institut Badalona Nou, l’Institut Bellvitge, l’Institut Castellet i l’Institut Les Corts han assistit a la projecció de Paranoid Park de Gus Van Sant (2007) a la Filmoteca de Catalunya.\nAl bloc dedicat al film es poden publicar comentaris.


Ens esperen al Bravium | Surtdecasa.cat\nEns esperen al Bravium\nAquests dies s’han escrit moltes paraules sobre la pèrdua del nostre ja enyorat Jaume Amenós, figura vital en la Cultura reusenca. Blocs, articles, pàgines web… han glossat les seves virtuts i èxits culturals, i per més paraules que hàgim llegit, segur que ens n'hem quedat curts.\nPerò avui voldria dedicar un pensament al seu llegat més directe: el Bravium Teatre. Una entitat que, si bé és cert que ja existia abans de l’arribada del Jaume, no va ser fins la a seva presidència que el Bravium no va esdevenir part imprescindible en la vida cultural de la nostra ciutat. A banda de la seva cartellera, farcida d’espectacles setmana rera setmana, el Bravium ha estat part fonamental en iniciatives com els escacs humans, el mercat a l’antiga, les 'varietés de Sant Pericu,',el carro dels romanços… I ens quedaríem sense línies desglossant-ne les iniciatives.\nÉs per això que, si volem que aquest dinamisme persisteixi, hem de fer entre tots i totes la feina que l’Amenós feia ell tot sol. Perquè això ho tenim molt clar: ni vint persones seríem capaces d’arribar on ell ho feia.\nAra toca lluitar pel llegat del Bravium, per la memòria d’en Jaume. Toca fer-nos socis de l’entitat si encara no en som i aconseguir que en el nostre entorn hi hagi noves altes. I visitar el teatre. Gaudir de la seva programació. En Jaume ens hi espera, remugant amb un somriure, sabent que ara ens toca a nosaltres moure fitxa.\nProfessor, actor i músic


CANVI D’HORARI DEL “NÉIXER DE NOU”\nLa direcció de Televisió de Catalunya ha informat del canvi en l’horari del programa ‘Néixer de Nou’ que a partir del mes de novembre s’emetrà a les 10.10 del matí pel Canal 33. El 30 de novembre de 1981 s’emetia per primera vegada a TV3 aquest programa, després de nou anys de gestions [...]\nL’Oficina del Voluntariat Evangèlic (OVE) del CEC ha posat en marxa, de nou, la campanya de Voluntaris per la llengua. Amb la frase ‘Atreveix-te, parlem el català’, la campanya convida a totes les persones estrangeres a aprendre la llengua catalana, mitjançant converses amb voluntaris catalanoparlants. La mecànica és senzilla: des de l’OVE [...]\nL’equip educatiu de la Residència Infantil Emmanuel ens fa arribar una sol·licitud urgent adreçada a totes les famílies que sentin el desig de participar en el ministeri que es desenvolupa entre nens i nenes en situació de risc social. En concret, sol·liciten la incorporació de dues noves famílies a l’equip d’acollida amb [...]\nCULTE D’ENCOMANACIÓ DE DANIEL REQUENA\nL’Església Evangèlica de Castelldefels (Jaume I, 17-19) informa del culte d’encomanació al ministeri pastoral del germà Daniel Requena, que tindrà lloc el diumenge 18 de novembre a les 18 hores. Pastor auxiliar d’aquesta església des de fa quatre anys, el novembre passat va ser designar per a prendre el relleu de l’actual pastor, [...]\nDemà dissabte arriba, en la seva tercera edició, el festival ‘Cerdanyola Solidària’, organitzat per l’Església Evangèlica Baptista de la ciutat. Un concert benèfic que en aquesta ocasió té com a objectiu la recollida de fons per a la construcció del Centre d’Acollida per a nens del carrer a Chiapas. El programa inclou la [...]


Cartelleres maoistes - Regió7 :: El Diari de la Catalunya Central\nxavier domènech 08.10.2020 | 23:08\nCartelleres maoistes Regió7\nJa no es col·loquen primeres pedres. Ara les autoritats es reuneixen per mirar els cartells de les obres. El conseller de trens, cases i asfalts de la Generalitat, Damià Calvet, va fer-ho dimarts a Manresa, al futur enllaç de la carretera de Viladordis amb la plaça Prat de la Riba (aquella rotonda amb una torre d'alta tensió al mig, que no és cap escultura). Una gran obra en termes relatius, és a dir, en relació amb l'obra pública que es fa a Manresa d'ençà la crisi del totxo endeutat. Algun dia arribarà fins als Trullols, però de moment facilitarà la vida als qui utilitzen la sortida Viladordis de l'autopista, que tampoc no són cap multitud.\nLes primeres pedres tenien la seva poesia i el seu ritual, com s'aprecia a les fotos i cròniques antigues. No hi mancava el mossèn amb sotana completa, barret vellutat, estola, missal i salpasser per aspergir l'aigua beneïda –o beneita, com en dèiem. I en algunes èpoques, els uniformats de rigor. Mentre les personalitats garlaven entre elles i somreien satisfetes, als seus peus uns paletes arremangats cobrien de ciment la pedra en qüestió. Ara, a les trobades d'autoritats per contemplar cartells d'obres, no se solen veure uniformats ni es procedeix a rituals de benedicció catòlica, i si de cas hi va el rector del barri, no se'l distingeix de la resta d'assistents.\nAls anys vuitanta del segle passat el regidor Josep Balet, del PP, titllava de «cartelleres maoistes» els panells informatius que acompanyaven les obres municipals, en plena expansió quantitativa. L'estrany apel·latiu feia referència als dazibao, periòdics murals utilitzats per la revolució xinesa de Mao Zedong com a mitjà de comunicació. Balet reclamava que els dazibao manresans incloguessin el cost econòmic de l'obra i els anys que trigaria a pagar-se. L'obsessionava l'endeutament municipal generat per tanta inversió, però no li van fer gaire cas. Va morir el 2013, a temps de veure com la crisi li donava la raó i els governs europeus, de Merkel a Mas, ens imposaven el xarop de l'austeritat. Ara s'esveraria en adonar-se que els mateixos governs recepten barra lliure contra la nova crisi. A veure quan es nota a Manresa.\nLes reparacions de la via, els trens i el talús han costat 2,3 milions d'euros.\nCCOO denuncia manca de personal a Renfe i Adif i amenaça amb mobilitzacions .


Atxuri - Viquipèdia, l'enciclopèdia lliure\nCoord.: 43° 15′ 13″ N, 2° 55′ 17″ O / 43.25361°N,2.92139°O / 43.25361; -2.92139 Atxuri és un barri del districte bilbaí d'Ibaiondo. Té una superfície de 0,18 kilòmetres quadrats i una població de 5.105 habitants (2008). Limita al nord amb el barri de Solokoetxe, a l'oest amb Zazpikaleak, al sud amb Bilbo Zaharra i a l'est amb Santutxu.\nÉs un dels barris més antics de Bilbao, originalment era el suburbi sud de l'antiga ciutat medieval (actual Zazpikaleak). Actualment el barri està situat entre la Ria de Bilbao, el Nucli Antic i Santutxu.\nL'origen del nom és la unió de les paraules basques haitz i zuri, és a dir roca blanca.\nA la fi del segle XVIII s'hi va construir el nou hospital de Bilbao que va estar en funcionament fins que en 1908 es va construir l'Hospital de Basurto. En l'actualitat l'edifici de l'antic hospital alberga l'institut Emilio Campuzano.\nA Atxuri s'hi troba l'església de San Antón així com l'Estació de Bilbao-Atxuri d'Euskotren, dissenyada per Manuel María Smith origen de les línies que van a Bermeo, Durango i Sant Sebastià.\nBilbobus: Línies per Atxuri:\n11 Deusto - Atxuri 30´\n22 Sarrikue - Atxuri 15´ (cada 12´ de 12:30 a 15:00 hores)\n56 Abusu/La Peña - Jesusen Bihotza 10´\nObtingut de «https://ca.wikipedia.org/w/index.php?title=Atxuri&oldid=28280980»\nDarrera modificació: 20 set 2021 a les 21:33


Vocabulari privat (1993) marca una ruptura excepcional en aquest corpus literari. Escrita a quatre mans amb el seu gran amic Josep M. Llompart, el llibre es composa d'un conjunt de textos entrecreuats que rastregen la memòria de cada autor des dels primers records d'infantesa fins al moment de conèixer-se. En aquest recull Antònia Vicens ens descobreix una prosa impregnada d'ironia sobre la pròpia autobiografia i ens revela una dona- escriptora que ha aconseguit despredre's a poc a poc, a mesura que aplegava a la maduresa, de molts dels condicionaments negatius de la societat en què és immera.\nDarrerament, Antònia Vicens ha volgut tastar noves formes literàries i, sense renunciar a la consciència crítica i a la vasta riquesa del lèxic que carateritza el seu llenguatge, s'ha endinsat en el món dels més joves amb dues obres, el llibre infantil L'àngel de la lluna (1997) i el juvenil Massa tímid per lligar (1997). La seva darrera novel·la publicada, Febre alta (1998) s'ha de considerar com un punt de maduresa intel·lectual en el seu camí literari. En aquesta narració en quatre plans independents, que convergeixen en un final inesperat, la novel·lista acredita l'alta qualitat de la seva prosa, treballada amb una meticulositat extraordinària i que es cristal·litza en l'expressió dels diversos personatges.\nL'obra vicentina traspua el malestar de tota una generació de dones condemnades a viure en una societat patriarcal que no els permet el seu lliure desenvolupament. De la mateixa manera que d'altres membres de la denominada "Generació dels setanta", l'escriptora vol manifestar el seu desacord amb les condicions de vida que li han pertocat biogràficament. És en aquest sentit una literatura que pretén corregir la realitat viscuda mitjançant l'escriptura, una literatura que mostra un món unitari que evoluciona des de la pròpia biografia de l'autora, la qual cosa esdevé un constant temàtica primordial per entendre i analitzar aquesta narrativa.\nLa singularitat més atractiva de l'obra d'Antònia Vicens, premiada en moltes ocasions, no és solament el fet de saber retratar els aspectes psicològics de les seves heroïnes i de conèixer perfectament el context en què es mouen, sinó que a més recrea uns universos poètics femenins que li són ben propis. En ells es perfila la importància d'una multitud de petites sensacions que conformen la quotidianitat dels personatges, amb les ambivalències i contradiccions que configuren la identitat de tots els éssers humans. En aquest sentit, podem afirmar que el cos literari vicentí presenta uns personatges que oscil·len entre la frustració i la quotidianitat, és a dir, són una mena de personatges de l'èpica quotidiana que lluiten dia a dia contra el destí personal que els ve determinat per l'herència.\nMalgrat la solidesa de la seva narrativa, l'obra d'Antònia Vicens està poc estudiada i és encara avui poc coneguda. Són dotze les seves obres publicades entre 1968 i 1998, quatre d'elles premiades, un bagatge força singular per a una autodidacta que ha publicat en les editorials més diverses, algunes d'elles desafortunadament ja desaparegudes. Antònia Vicens escriu simplement perquè té coses a dir i ho fa mitjançant l'escriptura narrativa, l'instrument amb el qual sublimà en la seva joventut molts dels fantasmes personals. Escriu sobre la societat que coneix, la gent senzilla de la zona rural mallorquina, i n'hi perfila un univers propi que desenvoluparà sistemàticament en cada una de les seves obres.\n39° a l'ombra\nCom ja hem dit més amunt, 39° a l'ombra fou la primera novel·la d'Antònia Vicens. Escrita entre l'estiu de 1966 i el de 1967, obtingué el Premi Sant Jordi de novel·la de 1967 i fou publicada per primer cop el 1968 a l'Editorial Selecta, quan l'autora només tenia vint-i-sis anys.\nEn aquesta primera etapa de l'obra de Vicens, constatem una certa influència del costumisme, gènere conreat per alguns predecessors mallorquins com Gabriel Maura, però també hi observem una aproximació psicològica als personatges, cosa que fou en aquell temps una primícia en la novel·lística mallorquina. També hi podem parlar de realisme, sense voler entrar-hi en l'especialitat de crític, perquè l'autora realitzà més tost una presentació d'uns esdeveniments que no pas una denúncia crítica. Ella mateix ens diu en una entrevista que a 39° a l'ombra "volia anunciar tot allò que m'escarrufava. La paraula denúncia encara no la coneixia." Aquesta novel·la esdevé doncs un clar exponent dels valors i les preocupacions de l'obra de Vicens, alguns ja presents en Banc de fusta. La difusió d'una moral i una educació condicionants que es materialitzen en el fracàs amorós, la tabuïtzació sexual, l'opressió familiar, la religió com a factor immobilista i repressor, i ací molt especialment l'explotació dels treballadors mallorquins i immigrants en el nou sector turístic. L'autora manifesta la clara voluntat de donar testimoni dels canvis i les transformacions de tots tipus experimentats a Mallorca arran de l'esclat del turisme de masses.\nComposta per 23 capítols sense designació, la seva separació pot semblar sovint caòtica, però no per això arbitrària. La novel·la manca d'estructura lineal i la inclusió dels nombrosos records de la protagonista conformen una cronologia canviant entre un present narrat i un passat que s'introdueix i que domina de fet el present.\nEscrita en primera persona, la narradora-protagonista, na Miquela, es mou polaritzada entre dos centres: el poble nadiu, tradicional, convencional i monòton, i el lloc de treball, on l'explotació dels treballadors, la disbauxa i el cinisme configuren un espai propi.\nAmb 39° a l'ombra, Antònia Vicens volgué mostrar una situació ben real, des d'una certa objectivitat que es combina amb una actitud intimista, fonamentalment en els monòlegs interiors de la protagonista. Aquestes dues postures no són contradictòries sinó que es complementen: d'una banda, Vicens vol realitzar un assaig d'aproximació a la societat que li pertocava biogràficament ¾de la mateixa manera que ho feren els seus companys de generació, com per exemple Guillem Frontera, Gabriel Janer Manila, Maria-Antònia Oliver, etc.¾, bo i mostrant les grans transformacions socials que generà l'esclat turístic ; de l'altra, afegint-hi les importants matisacions subjectives, no només quant a la valoració dels paisatges turístics o rurals, sinó principalment amb l'expressió dels estats d'ànim dels personatges i l'anàlisi que n'elabora, Vicens realitza un estudi psicològic de les seves figures literàries en el qual ja observem la influència de la psicoanàlisi, corrent que tant havia d'interessar l'autora en la seva obra posterior com a instrument vàlid per a explicar conductes.\nEn la disposició de la transmissió, advertim un canvi de la postura realista-descriptiva a la postura intimista expressiva que ens descobreix l'obsessió de l'autora pel pes del passat, per la càrrega atàvica tradicional de l'herència en els individus. En el seu itinerari literari, l'autora denotarà un profund interès per aquest fenomen cabdal en la seva narrativa, pel passat condicionant, si bé se centrarà progressivament en els personatges femenins quasi amb exclusivitat.\nEl llenguatge emprat per Vicens en 39° a l'ombra provocà la sorpresa de molts lectors. L'autora utilitza un llenguatge viu, directe i col·loquial que ens recorda la mateixa espontaneïtat de la vida en un poble. Hi trobem molts trets del llenguatge parlat, i no sols en els diàlegs: frases fetes, lèxic mallorquí, comparances populars, influències de la rondallística, etc. Però la particularitat més insòlita fou l'ús continuat de dialectalismes en els diàlegs i en les descripcions. Antònia Vicens incorporà amb aquest fenomen una nova forma d'escriure en la novel·lística de postguerra mallorquina publicada a Barcelona. Val a dir, però, que l'ús de la parla dialectal té l'avantatge de donar l'aspecte de més autenticitat al text, ja que els dialectalismes eren i continuen sent emprats pel poble mallorquí com a llenguatge col·loquial quotidià. Amb tot, Vicens, en incloure un llenguatge popular parlat en un espai concret, demostra una voluntat de testificar també sobre les peculiaritats filològiques illenques. 39° a l'ombra s'ha publicat en alemany a l'editorial Elfenbein de Heidelberg amb el títol 39 Grad in Schatten (2001).\nPilar Arnau i Segarra (Universität Münster)\n1- Antònia Vicens en una entrevista. Vegeu Miquel López Crespí: "L'ofici d'escriptor: Antònia Vicens", in: El Mirall 69 (juliol-agost de 1994), pàgs. 15-18, pàg. 16.


Art De Viure - Consolidant el futur\nUrbanització de la Unitat d'Actuació SUNC-T12\nConsolidant el futur\nTreballs Públics Comesa ha estat l'empresa adjudicatària per a les obres d'urbanització de la Unitat d'Actuació UA SUNC-T12, anomenat Prat del Portal, situat a la zona del Tarter, propietat de Molines Immobles. L'obra civil ha constat de dues fases separades en el temps, la primera fase destinada a la canalització del Riu Valira d'Orient i la fase final assignada a la urbanització.\nCanalització del riu Valira d'Orient\nEs van dur a terme els treballs de canalització del marge dret del Riu Valira d'Orient mitjançant la construcció d'un mur de maçoneria que recorre tot el perímetre de les parcel·les de la UA, delimitant així, amb el límit de canes.\nEls treballs inicials van consistir en la desbrossada de la vegetació existent per poder encabir el mur, posteriorment, com a mesura de restauració mediambiental, es van revegetar els talussos i la llera del riu amb exemplars d'espècies autòctones.\nDurant els treballs d'execució es van seguir totes les mesures mediambientals marcades pel projecte, com per exemple, la construcció de basses de decantació, reconstrucció de la llera del riu o la realització dels respectius controls de qualitat fisio-química, biòtica i del pH de l'aigua.\nPrèviament, per a la protecció del medi aquàtic es va efectuar una pesca elèctrica per capturar tots els exemplars de truites en el tram afectat per poder-les traslladar a un altre tram de riu.\nUrbanització del vial i canalització dels torrents\nEn aquesta fase, s'han executat les obres d'urbanització de les parcel·les, amb la construcció d'un nou vial i la canalització dels torrents de l'Abeurador i el Comellar.\nInicialment s'han dut a terme les tasques de canalització dels dos torrents, per conduir les aigües fins al Riu Valira. Aquests treballs han requerit de la construcció d'un desviament provisional a la Carretera General CG2. El desviament ha estat necessari per garantir en tot moment la seguretat i la continuïtat del trànsit rodat.\nPosteriorment s'han executat totes les partides d'obra de canalització i distribució de les diferents xarxes de serveis (xarxa d'aigua potable, clavegueram i aigües pluvials, enllumenat públic, xarxa elèctrica i xarxa de telecomunicacions) a les parcel·les, incloent la previsió de la xarxa urbana de distribució de calor de Feda-Ecoterm.\nFinalment s'ha consolidat la Unitat d'Actuació delimitant les parcel·les amb les alineacions de les voravies i la pavimentació del vial amb la connexió de la CG2.\nPROMOTOR: MOLINES IMMOBLES\nPROPIETAT DELEGADA: DTG\nCONSTRUCTOR: TP COMESA


2 de febrer de 1943 | EL TERCER REICH\nHome // diari // 2 de febrer de 1943\nLa rendició a Stalingrad:\nA Stalingrad, un grup de soldats alemanys del 11º Cos del Exèrcit, sota el comandament del general Karl Strecker, i el 4º Exèrcit Panzer encara estaven resistint al nord de la ciutat tot i la rendició del mariscal de camp Friedrich Paulus el 31 de gener de 1943. A les 08:40, Strecker va enviar un últim missatge a l’Adolf Hitler dient-li que l’11º Cos i les seves divisions havien lluitat fins l’últim home contra unes forces molt superior. Però, de bon matí, tota l’artilleria soviètica es va concentrar en aquella àrea on resistien els alemanys i, durant dues hores, els obusos no varen deixar de caure damunt dels supervivents del 6º Exèrcit. Llavors, milers de soldats soviètics es varen dirigir als subterranis mentre les metralladores alemanyes disparaven els seus últims carregadors de municions. No entenent aquella fanàtica resistència sense sentit, els soviètics varen treure els presoners alemanys fora de les tanques perquè els veiessin els seus companys i els varen colpejar violentament amb pales. A les deu del matí varen aparèixer banderes blanques a les finestres dels dos costats dels carrers i davant de les fàbriques, i els últims reductes alemanys del nord de Stalingrad varen entregar les seves armes. Mentre Hans Oettl sortia de l’edifici per orinar, un sergent soviètic li va posar una arma a l’espatlla i li va demanar amb un mal alemany que fes sortir a tots els seus companys del subterrani perquè es rendissin. Oettl si va negar, però els seus companys varen sortir amb les mans sobre el cap per rendir-se. A l’altra banda del carrer principal d’on estava situat el subterrani de l’Oettl, els soviètics es varen dispersar per les sales principals de la fàbrica de tractors Dzerzhinski, on centenars de ferits alemanys malvivien i uns quants s’havien tret la vida penjant-se amb els seus cinturons. Poc abans de que caigués el lloc de comandament del 11º Cos, el general Strecker va enviar un últim missatge a la seva pàtria:\nL’11º Cos i les seves divisions han combatut fins l’últim home contra unes forces immensament superiors. Visca Alemanya!.\nA les 12:35 del migdia, el Grup d’Exèrcits del Don, a Taganrog, va enregistrar les últimes paraules del 6º Exèrcit a Stalingrad quan un equip de meteoròlegs va donar el seu informe diari. Al final del dia, els soldats soviètics varen acabar amb la resistència i varen empresonar a uns 90.000 soldats alemanys. El destí de molts d’aquests homes va ser la mort perquè varen ser tractats durament. Només 5.000 dels 90.000 soldats varen tornar a Alemanya després de la guerra, i alguns no ho van fer fins al 1955, com el mateix Paulus. A Moscou de seguida que es va saber la notícia es va celebrar la victòria del seu exèrcit. A continuació, l’exèrcit roig va començar una enorme ofensiva cap a l’oest en direcció al Kursk.\nHiroshi Oshima va informar al seu govern d’aquella desfeta i va assegurar que Stalingrad era el desastre més gran de les tropes alemanyes des que l’emperador Napoleó Bonaparte havia destrossat els prussians a Jena l’any 1806. Oshima continuava el seu missatge dient que des de que els alemanys havien entrat en guerra contra la Unió Soviètica, Hitler i els seus generals discutien constantment sobre la manera de dirigir la guerra. L’ambaixador assegurava que uns quants generals havien caigut en desgràcia i que el mariscal Wilhelm Keitel abandonaria el seu càrrec com a cap de l’Alt Comandament.\nAdolf Hitler va regalar en el seu ex ministre d’Afers Exteriors i Protector de Bohèmia i Moràvia Constantin von Neurath, que feia 70 anys, 250.000 Reichsmarks lliures d’impostos.\nA Alemanya es van tancar més de cent mil restaurants i molts centres d’oci per procurar que tots els homes només s’interessessin per anar a la guerra.\nBergen Belsen, anomenat fins llavors camp de repòs, es va convertir en un camp de concentració.\nDavant del malestar que ocasionava el SD en les seves inspeccions a jerarques nazis i alts càrrecs, Martin Bormann va advertir a en Heinrich Himmler que no feia molt que li havia dit que diversos gauleiter tenien la impressió de trobar-se sota la vigilància del SD, com si aquest organisme estigués obligat a supervisar el treball del NSDAP. Bormann li aconsellava que aclarís aquests extrems als gauleiter a través d’una carta circular.\nUn submarí britànic va enfonsar un vaixell alemany que transportava 5.000 tones de combustible.


Curs d'anglès - Departament de Química - UAB Barcelona\nTesis 2019/20 i anteriors\nCurs d'anglès per a químics\nEl Programa de Doctorat en Química del Departament de Química amb la col·laboració del Servei de Llengües de la UAB organitza anualment una formació específica en anglès adreçada als alumnes de Doctorat (Química, Ciència de Materials i Electroquímica. Ciència i Tecnologia) i Màster en Experimentació Química.\nAprofundiment dels coneixements d’anglès general dels estudiants amb atenció especial als aspectes relacionats amb el llenguatge tècnic propis del seu nivell d'estudis. Especial atenció a la comunicació oral i redacció d'artícles científics.\n20 hores de treball a l'aula + 20 hores de treball autònom fora de l'aula\nGratuït. El curs està finançat pels programes de Doctorat que hi participen; tot i així, s'exigeix una presencia mínim del 80% de les classes. Els participants que no acreditin el compliment d'aquest requisit en finalitzar el curs, hauran d'abonar a la UAB, l'import que els ha estat subvencionat (preu del curs aproximat de 73€ en cas que s'omplin les places disponibles, en cas que no sigui així, la quantiat proporcional).\nLa coordinació del postgrau convoca als estudiants que puguin estar interessats a fer una prova de nivell, on-line, tipus test, redacció i entrevista.\nInformació convocatòria 2018: curs "“Written and Spoken Communication Skills for research”:\nData de finalització: 21/03/2018\nDurada: 2 hores, els dilluns i dimecres, dins del periode de realització\nHorari: 13 a 15 hores\nLloc i professor:\n- grup 1 (nivell B2) - aula C5B/007 - Vicki Baker\n- grup 2 (nivel C1) - aula C5B/027 - Dan Blake\nLlista de participants: link


Nou Audi A6 Avant : més esportiu, més equipat i més eficient | NacióMotor\nEl sistema d'hibridació lleugera mild hybrid, s'ofereix de sèrie en tots els motors\nNacióMotor | 12/04/2018 a les 18:43h\nArxivat a: Novetats Motor, Novetats Cotxes, Premium, Familiar, A6 Avant, Audi\nEl nou Audi A6 Avant combina un disseny dinàmic amb una excel·lent versatilitat | Audi\nEl nou Audi A6 Avant continua amb una tradició d'èxit a can Audi, la de les carrrosseries familiars derivades de les seves berlines. Amb línies nítides, grans superfícies i la distintiva vidre posterior inclinada, la seva aparença reflecteix el nou llenguatge de disseny de la marca. Amb tot just cinc metres de longitud, l'Avant irradia elegància, esportivitat i sofisticació, amb el seu llarg frontal i la seva línia del sostre lleugerament inclinada.\nL'àmplia graella Audi Singleframe domina el frontal, mentre que l'estilitzada silueta i la forma trapezoidal de les superfícies de les finestretes ho fan a la vista lateral. Els distintius passos de roda, denominats blisters, emfatitzen visualment la tracció quattro. La musculosa línia del sostre flueix cap al pilar del darrere, i compta en la seva part posterior amb un spoiler que allarga la silueta i subratlla l'aspecte esportiu de l'Audi A6 Avant. En la saga, una inserció decorativa serveix d'unió entre els grups òptics del darrere. A més dels dotze colors disponibles per a la carrosseria, els clients podran triar entre les línies opcionals sport i design, així com el paquet exterior S line.\nEl nou Audi A6 Avant mesura 4,94 metres de longitud, 1,89 metres d'amplada i 1,47 metres d'alçada. L'espai interior és encara més gran que en el model predecessor. Supera els seus competidors en amplada a l'altura de les espatlles en les places davanteres i en les del darrere, així com en espai per als genolls dels passatgers posteriors.\nNou disseny més agresiu per al frontal del Nou A6 Foto: Audi\nMalgrat la seva línia esportiva, el nou Audi A6 Avant manté l'espai del seu predecessor per l'equipatge. El compartiment de càrrega ofereix una superfície amb una amplada de 1.050 mm i una capacitat de 565 litres en la seva configuració bàsica, que poden incrementar-se fins als 1.680 litres abatent els respatllers dels seients posteriors. De sèrie, la porta posterior i el cobreix maleter compten amb obertura elèctrica. En cas d'equipar la clau de confort, el maleter podria obrir-se mitjançant el moviment kick amb el peu. Els seients del darrere es poden abatre en proporció 40:20:40 de sèrie. Com a opció també està disponible un sistema de bola d'enganxament per remolc de funcionament elèctric.\nEl maleter compta de sèrie amb el provat sistema de riells per a l'organització de la càrrega, que permet als clients seleccionar les tres posicions individuals per subjectar de manera segura l'equipatge. L'Audi A6 Avant també inclou una cinta tensora de subjecció, una xarxa i dos ganxos. El kit opcional format per una barra telescòpica amb una banda de subjecció permet compartimentar el maleter de forma individual.\nEl nou Audi A6 està especialment preparat per a llargs viatges, gràcies al seu baix nivell de soroll a l'habitacle. L'aerodinàmica i l'aeroacústica són de primera classe: el coeficient de resistència aerodinàmica en les versions d'entrada a la gamma, que arribaran després de la fase de llançament, és de 0,27.\nLa carrosseria, fabricada en alumini i en acer, ofereix un nivell de rigidesa extraordinari. Foto: Audi\nL'Audi A6 Avant ofereix de sèrie una àmplia gamma de sistemes de seguretat, incloent-hi tecnologies d'il·luminació, així com sistemes d'assistència i seguretat passiva. Els fars LED formen part d'equipament de sèrie. Existeixen tres versions de sistemes d'il·luminació disponibles, amb els fars HD Matrix LED amb feix de llum d'alta resolució al capdamunt de la gamma. Amb aquesta opció, la llum diürna està formada per cinc línies horitzontals. Els intermitents dinàmics i les animacions lluminoses en obrir o tancar el vehicle posen en relleu el caràcter distintiu de la família A6. El paquet d'il·luminació ambiental de contorn -opcional- ofereix una il·luminació personalitzada per a l'interior.\nEl nou A6 Avant inclou una extensa llista de sistemes d'assistència a la conducció, dividits en els paquets City i Tour. A més del sistema de frenada d'emergència de sèrie Audi pre sense front, també s'ofereix l'assistent de conducció adaptatiu. Proporciona control longitudinal i lateral en situacions de trànsit intermitent des de la detenció completa fins a una velocitat de 250 km / h, i assisteix al conductor accelerant i frenant. A més, aquest sistema també ajuda a mantenir la velocitat i la distància amb el vehicle que circula de front quan se circula amb trànsit congestionat o en vies estretes. Per a la funció addicional d'assistent d'eficiència, l'assistent de conducció adaptatiu ajuda de forma predictiva tenint en compte factors com el límit de velocitat, corbes, rotondes i girs, si la guia de ruta està activa.\nA més de la informació predictiva en la instrumentació, l'assistent d'eficiència també proporciona feedback hàptic mitjançant el pedal de l'accelerador actiu. Juntament amb el sistema MHEV, aquestes funcions d'assistència ajuden a promoure l'estalvi de combustible. L'assistència d'emergència millora la seguretat en reconèixer quan el conductor no actua, realitzant una sèrie d'alertes visuals, acústiques o hàptiques. Si el conductor no respon, el sistema pren el control, activa els llums d'emergència i inicia una maniobra de frenada fins a detenir a l'A6 de forma segura.\nUn interior luxós i equipat amb la última tecnologia disponible Foto: Audi\nEl sistema activa les mesures de protecció de l'Audi pre sense, com el pre-tensor dels cinturons de seguretat i el tancament de les finestretes, realitzant automàticament una trucada d'emergencia. Cinc funcions donen suport al conductor en el trànsit urbà: l'Audi cross assist detecta el trànsit que creua per davant del vehicle; l'Audi pre sense 360 ° detecta possibles riscos de col·lisió; l'Audi rear cross traffic assist monitoritza el trànsit creuat posterior, per exemple en sortir d'una plaça d'estacionament en paral·lel. Els sistemes exit de revisió de resultats i lane change revisió de resultats -alerta de sortida del vehicle i avís de canvi de carril completen el paquet.\nTotes aquestes funcions es controlen des d'un mòdul d'alta tecnologia que equipa de sèrie el nou Audi A6 Avant: el controlador central dels sistemes d'assistència al conductor, anomenat zFAS, que calcula de forma contínua una imatge diferenciada de l'entorn de l'automòbil. Per fer-ho, en funció del nivell d'equipament, utilitza les dades recollides per fins a cinc sensors de radar, cinc càmeres, 12 sensors d'ultrasons i un escàner làser.\nL'habitacle del nou Audi A6 Avant presenta una arquitectura elegant d'estil minimalista, que es fon de forma harmoniosa amb el concepte de conducció. Una superfície black panell amb les pantalles del MMI touch response integrades dominen l'elegant quadre de comandament. La consola central està lleugerament orientada cap al conductor. Les línies horitzontals reforcen la impressió d'un gran espai en el qual tots els elements es relacionen entre si d'una forma lògica. En funció dels desitjos del client, l'interior del nou Audi A6 Avant pot assumir personalitats completament diferents. A més de la versió bàsica, s'ofereixen quatre línies d'equipament, cadascuna amb la seva pròpia decoració: sport, design, design selection i el paquet S line esportiu interior.\nEls seients del nou Audi A6 Avant s'han redissenyat per complet. En el més alt de la gamma es troben les butaques davanteres de confort amb diferents funcions d'ajust, equipades opcionalment amb funcions de ventilació i massatge; així com els seients esportius S, amb reposacaps integrats. Altres opcions inclouen el paquet air quality amb dues fragàncies i ionitzador, el gran sostre panoràmic i els eixugaparabrises adaptatius amb toveres integrades, tant per al vidre del davant com per al posterior\nEls seients del nou Audi A6 Avant s'han redissenyat per complet. Foto: Audi\nEl conductor del nou Audi A6 realitza gairebé totes les funcions en les dues grans pantalles del sistema operatiu MMI touch response. Si s'equipa el MMI Navegació més, els sistemes d'infotainment i de navegació es manegen des de la pantalla superior de 25,7 cm (10,2 polzades). La pantalla inferior de 21,8 cm (8,6 polzades) integra el control de la climatització, funcions de confort i entrada de text de diverses maneres.\nEl conductor pot descansar el canell de forma confortable al gestor de la palanca de canvis mentre opera les diferents funcions. Gràcies a la seva retroalimentació hàptica i acústica, la tecnologia MMI touch response resulta ràpida i fiable. L'estructura dels menús del MMI segueix l'esquema que es pot trobar en un telèfon intel·ligent; el conductor pot personalitzar la disposició de les icones.\nEl sistema MMI Navegació més també inclou la instrumentació Audi virtual cockpit amb la seva pantalla digital de 31,2 cm (12,3 polzades), que es maneja des dels comandaments situats al volant multifunció. La instrumentació opcional head-up display projecta la informació al parabrisa. El nou control per veu mitjançant llenguatge natural converteix al nou Audi A6 en un intel·ligent company a l'hora de dialogar. Respon a ordres i preguntes de dues formes diferents: utilitzant les dades emmagatzemades a bord, i mitjançant el coneixement adquirit del núvol. Les possibilitats de personalització de sèrie ofereixen un màxim de set perfils individuals, amb fins a 400 paràmetres configurables.\nLa clau opcional Audi connect key permet tancar i obrir el vehicle utilitzant un smartphone amb sistema operatiu Android gràcies a la tecnologia de proximitat NFC. Mitjançant l'aplicació myAudi és possible connectar el vehicle a un telèfon intel·ligent. La interfície Audi phone box suporta el protocol de veu LTE. El sistema Bang & Olufsen Advanced Sound System proporciona un fascinant so 3D fins i tot en les places posteriors, a través d'un total de 15 altaveus.\nTots els motors estan equipats de sèrie amb la tecnologia mild hybrid (MHEV), que millora encara més el confort i l'eficiència i permet reduir el consum de combustible en utilització real. L'alternador accionat per corretja, que és el cor del sistema MHEV, recupera fins a 12 kW amb el sistema de 48 volts durant la frenada, energia que s'emmagatzema en una bateria secundària de ions de liti. Amb el motor apagat, el nou Audi A6 pot avançar en mode de marxa per inèrcia a velocitats d'entre 55 i 160 km / h. El sistema start-stop s'activa des d'una velocitat de 22 km / h. Els motors transmeten la potència a l'asfalt a través d'un canvi S tronic de set marxes, o tiptronic de vuit relacions i la tracció quattro.\nEl complement ideal és el diferencial del darrere esportiu opcional, que distribueix la potència entre les dues rodes de l'eix posterior de forma activa per millorar l'agilitat en corba. Ágil i confortable com mai: tren de rodatge. La suspensió del nou Audi A6 Avant ofereix un equilibri encara més gran entre dinamisme i confort que en el model predecessor. La direcció progressiva de sèrie és molt còmoda de manejar. Amb una desmultiplicació esportiva, es torna més directa quan augmenta l'angle de gir del volant. El nou concepte de control per a la direcció electromecànica proporciona una resposta més precisa del que succeeix entre les rodes i l'asfalt, eliminant moviments indesitjats al volant.\nAudi ofereix com a opció la direcció dinàmica a les quatre rodes, amb la qual millora la maniobrabilitat de l'A6 Avant. A velocitats de fins a 60 km / h, les rodes posteriors giren fins a cinc graus en direcció oposada a les davanteres, el que redueix el diàmetre de gir de l'A6 Avant fins a un metre, per quedar-se a 11,1 m. Amb aquest sistema, sigui a l'hora d'aparcar o conduint en el trànsit urbà, la mida de l'Audi A6 Avant, amb els seus gairebé cinc metres de longitud, passa desapercebut. La direcció dinàmica a les quatre rodes també augmenta l'agilitat en corbes i l'estabilitat a velocitats superiors als 60 km / h.\nEn aquestes situacions, les rodes de l'eix davanter i del darrere giren en la mateixa direcció. Els clients poden triar entre quatre variants de suspensió: l'estàndard amb molles d'acer, la suspensió esportiva, la suspensió amb control de duresa de l'amortiment i la suspensió pneumàtica adaptativa, també amb amortiment variable en alçada. A més del tarat de l'amortiment i de la suspensió pneumàtica, la plataforma electrònica de xassís (ECP) governa la direcció dinàmica a les quatre rodes i el diferencial posterior esportiu. El conductor pot ajustar el sistema Audi drive select, d'acord ambls programes comfort, auto i dynamic. La direcció dinàmica a les quatre rodes, per exemple, modifica tant la desmultiplicació com el grau d'assistència.


Pàgina d'inici\tNotícies\tUna cita ineludible amb la cultura popular: la Fira Mediterrània de Manresa\nRècord de pernoctacions durant l’estiu al Pirineu i les Terres de Lleida\nMés de 60 propostes artístiques de cultura popular tindran lloc a la capital del Bages entre el 14 i el 17 d'octubre\nJudit Monclús - Dimecres, 13 d'octubre de 2021\nTanxugueiras ha revolucionat el folk gallec - Fira Mediterrània de Manresa\nMés d’una seixantena de propostes artístiques que utilitzen l’arrel, la tradició i la cultura popular com a motor creatiu tenen una cita del 14 al 17 d’octubre a la Fira Mediterrània de Manresa, que celebra la 24a edició i recupera part de l’activitat que no va poder fer l’any passat a causa de la pandèmia.\nEls artistes emergents que parteixen de l’arrel com a matèria primera tindran un protagonisme destacat que s’evidenciarà des del primer dia amb l’estrena de Trencadís, la primera proposta artística de l’Orquestra de Músiques d’Arrel de Catalunya (OMAC), una formació integrada per trenta-un joves amb esperit innovador i experimental que interpreten noves creacions inspirades en l’arrel tradicional catalana. La Fira també comptarà amb artistes internacionals, com la cantant i compositora gregosudanesa Marina Satti i l’artista francomarroquí Walead Ben Selim.\nDiferents artistes del món contemporani que també incorporen la mirada a l’arrel en les seves propostes seran els protagonistes d’un altre dels eixos al voltant dels quals es desenvoluparà la Fira en la seva edició d’enguany. És el cas d’artistes com Tanxugueiras, que demostraran per què han revolucionat el folk gallec amb la seva proposta festiva i contundent; o el d’Amorante, que acostarà al públic el cançoner d’arrel basc a partir del seu darrer treball en solitari, i també experimentant amb el duet Los Sara Fontán.\nEl circ i la dansa també conflueixen amb la cultura popular. A la Fira quedarà palès amb l’espectacle de circ Kristall Bohème [excavación anónima], amb què la creadora Vivian Friedrich es retrobarà amb la tradició familiar de l’artesania del vidre, i amb diferents propostes de dansa, com les que oferirà el ballarí i coreògraf Cesc Gelabert amb Andrés Marín i Jon Maya per presentar les seves interpretacions de l’aurresku, dansa tradicional basca, o les de Laia Santanach, que amb Tradere s’aproparà a les tradicions que exposen el cos.\nEl rizoma és una tija subterrània que creix de forma horitzontal respecte a la superfície del sòl i conserva la capacitat d'emetre nous brots i arrels a partir dels seus nusos. Amb aquesta idea, la Fira proposa la descoberta de noms de la cultura popular a partir d’exposicions o conferències. En aquesta edició descobrirem l’etnocoreògraf Manuel Cubeles, amb motiu del centenari del seu naixement, així com el músic i folklorista Joan Tomàs i la poetessa, folklorista, compositora i pedagoga Palmira Jaquetti, dels quals se celebra el 125è aniversari del naixement.\nEl públic de la Fira Mediterrània podrà veure tres treballs que es troben en procés de creació. Serà el cas del que Heura Gaya, Marçal Ramon, Ivó Jordà i Atzur duen a terme traslladant a l’actualitat el llegat recollit pel musicòleg Felip Pedrell al Cancionero musical español; el que Adrià Grandia desenvolupa refent l’imaginari sonor de la viola de roda a Re-, i Al voltant dels trobadors contemporanis, un projecte que reuneix quatre joves autors, compositors i intèrprets de llengua occitana i catalana per fer una relectura de l’art del trobar.\nPer a famílies i escoles\nLa Fira Mediterrània vol arribar a totes les edats i, en aquesta edició, ho fan relacionant la cultura i l’educació, proposta que encapçala també les jornades professionals de la cita manresana. Enguany ho fa amb la programació d’espectacles com Ganbara Doinuak, de la companyia basca Markeliñe i que tracta la importància de conservar el patrimoni; amb la veritable història d’en Jan Petit, protagonista de la cançó popular, que explicarà la Cia. del Teatre de l’Aurora, o amb No sé com gloses!, una proposta teatral sobre el cant improvisat.


Comença la reforma del carrer La Llacuna i costarà 500.000 euros - Altaveu el diari digital d'Andorra\nComença la reforma del carrer La Llacuna i costarà 500.000 euros\nAquesta setmana s’inicia la remodelació que permetrà el pas de vehicles per als veïns i mantindrà les zones de càrrega i descàrrega, amb la previsió de poder estrenar-lo per la Festa major\n04/05/2022 (11:42 CET)\nUna imatge de com hauria de quedar el carrer de La Llacuna.\nEls treballs d’embelliment del carrer de La Llacuna comencen aquesta setmana amb l’objectiu que quedin enllestits a principi d’agost, per la Festa major. Les tasques que es portaran a terme permetran el pas de vehicles per als veïns i mantindrà les zones de càrrega i descàrrega. Es tracta d’un carrer residencial, que connecta els de mossèn Cinto Verdaguer i mossèn Enric Marfany a l’entorn de la plaça Guillemó, i s’hi troba un dels Centres d’Atenció Primària més importants de la parròquia.\nEl carrer de la Llacuna es remodela per prioritzar el pas dels vianants, si bé es permetrà el pas dels vehicles dels veïns i les càrregues i descàrregues. En les properes setmanes se substituirà el paviment, l’enllumenat públic, el mobiliari, s’instal·larà una minideixalleria i es reforçarà l’enjardinat. A més, s’arranjarà l’accés al rec del Solà pel camí dels Espuis i s’enderrocarà un petit magatzem comunal on s’hi adequarà una zona d’estada.\nAquesta actuació tindrà un import de 504.301,39 euros. Segons indiquen des del comú, s’emmarca en la política de millora dels barris i en les accions per afavorir el benestar dels ciutadans amb nous espais que donen prioritat als vianants.


El carrer dels Salvador és el supermercat de la droga en la crisi del coronavirus a Barcelona - El triangle\nEl carrer dels Salvador és el supermercat de la droga en la crisi del coronavirus a Barcelona\nGrans pancartes que anuncien l'obertura d'un nou supermercat decoren, des d'avui, el carrer dels Salvador al barri del Raval de Barcelona, però no és un supermercat comú. El carrer dels Salvador s'ha convertit en el punt calent de la venda de droga de la ciutat.\nEls narcotraficants venen impunement la seva mercaderia al carrer aprofitant el confinament de la gent als seus pisos, com explica un veí de la zona que demana estar a l'anonimat, ja que els mateixos traficants el tenen amenaçat. Aquest veí assegura que "s'han apropiat del carrer i es posen a cridar i a vendre amb total impunitat. Es ven de tot, marihuana, heroïna, cocaïna, pastilles i fins i tot Shabu, que és la droga dels filipins, però també és un supermercat del menudeig, es venen mòbils robats, carteres… de tot el que vulguis".\nEls veïns de carrer dels Salvadors han vist, impotents, com els traficants s'apoderaven no només dels pisos buits per crear narcopisos sinó també del carrer aprofitant el confinament de la majoria de persones i que la Guàrdia Urbana no passa amb la freqüència necessària. El mateix veí afirma que "la sensació de violència i inseguretat ha augmentat moltíssim", afegint que "la Guàrdia Urbana passa molt de tant en tant, i quan la veuen s'amaguen en un portal i llestos. Com que no tenen turistes a qui robar, ara atraquen als que vénen de treballar pels serveis mínims, al de les escombraries i als que sortim a comprar".\nEls veïns que denuncien molt activament aquests tripijocs a les xarxes socials es queixen de la manca d'acció de l'Ajuntament, ja que segons ens expliquen, amb només bones paraules no es podrà arreglar res. Aquests veïns afirmen que "és molt frustrant mantenir un diàleg amb el consistori perquè sempre depèn tot d'algú altre que no són ells. Molt suport de boqueta però cap actuació, i el carrer es degrada dia a dia".\nAmb la campanya "SuperSalva", que tira d'ironia per posar llum al problema del supermercat de la droga, els veïns reivindiquen un seguit de mesures per fer més habitable el seu propi carrer. Aquestes mesures impliquen instal·lar càmeres de seguretat, augmentar la il·luminació, intervenció immediata i actuacions contundents dels cossos de seguretat per acabar amb els punts de venda i treure els contenidors del carrer per acabar amb la insalubritat de la zona.\nPrevSalud hace retirar 200.000 mascaretes del Estado que podrían ser defectuosas\nSalut confirma 305 morts per Covid-19 a Catalunya les últimes 24 hores


Xarxa de biblioteques veïnals de Manresa\nAJUDA'NS A COMPRAR LLIBRES PER A LES BIBLIOTEQUES!\nAquest cap de setmana engeguem un micromecenatge per comprar llibres i material bàsic per a les biblioteques.\nL'objectiu és aconseguir 3.000€ amb aportacions a partir de 3€, necessitem molts mecenes!\nEns trobareu a la festa de Sant Jordi aquest dissabte 22 a la plaça Catalunya i diumenge 23 a Sant Domènec.\nTambé podeu fer les vostres aportacions fent un ingrés al número de compte que trobareu a la pestanya col·labora d'aquest blog.\nTotes les aportacions a partir de 3€ rebran un magnífic conte per pintar amb il·lustracions d'en Dani Hernàndez, en Ferran Costa, la Susanna Ayala, l'Isaac Bosch, la Roser Rojas, en Pau Villegas, la Carla Fernández i en Pau Villegas.\nRecordeu que les bibliteques de barri són espais gratuïts i oberts a tothom!\nSón del barri i de la ciutat!\nPresentació del micromecenatge a la biblioteca de Valldaura (d'esquerra a dreta i de dalt a baix: Enric Martí, Marina Hosta, Susanna Ayala, Isaac Bosch, Roser Rojas, Faustí Figuls, Anna Villegas, Carla Fernàndez i Ferran Costa.)\nQuè farem amb els 3.000€?\nMaterial Bàsic (llapis, folis,...)\nCONCURS "QUI LLEGEIX GUANYA"\nA partir d'aquest mes de març, llegir un llibre de la Xarxa de Biblioteques veïnals té premi.\nNomés has d'agafar un llibre en prèstec i després de llegir-lo omplir la fitxa de recomanació.\nCada mes, amb totes les fitxes, farem un sorteig i el guanyador rebrà un val de compra de la llibreria Parcir.\nau va! que espereu?\ngràcies a Parcir per la seva col·laboració.\nEn Mohamed Reda Abbou ha estat el primer premiat.\nUsuari de la biblioteca de Valldaura.\nMascaró de proa: La lectura avui: Vivim en una societat on el llibre no ocupa, ni de bon tros, un lloc prioritari. No ens enganyem: vivim en una societat on...\nMOSTRA DE POESIA INFANTIL\nTOCATS ALS BARRIS\nMarxem de vacances i hem fet un recull amb algunes imatges d'aquest semestre amb algunes de les activitats que hem realitzat.\nUs desitgem un bon estiu! tornem al setembre!\nVISITA A LA CASA LLUVIÀ\nAquest mes de maig hem anat a Visitar la Casa Lluvià per veure l'exposició del Marc Sellarès, "Presó Mental", El mateix dia inaguravem l'exposició amb els nostres treballs a la sala taller de la biblioteca del Casino i no vam perdre l'opostunitat de passar a visitar-la. Som uns artistes!\nAA.VV BARRI DE LA SAGRADA FAMÍLIA: ACTIVITATS\nAA.VV BARRI DE LA SAGRADA FAMÍLIA: ACTIVITATS: El darrer divendres dia 15 de maig vam tornar a gaudir de la companyia de l\nABRIL. SANT JORDI A LES VEÏNALS\nEl mes d'abril és el mes de Sant jordi, dels llibres i les roses, els punts de llibre, els dracs,... A les biblioteques hem fet de tot i fins i tot hem fet un llibret amb poemes.\net dius Ramona\ni portes corona\nm'agraden els teus pastissos\nperquè a mi i als meus germans\nens fan feliços.\nMaroune, 9 anys\nAprofitem per recomanar-vos que passeu per l'apartat de publicacions on podreu veure alguns dels treballs que hem anat fent.\nBIBLIOTEQUES VEÏNALS AL FACEBOOK\nFacebook és la segona pàgina més visitada del món després de Google i és una eina important a l'hora de connectar amb els adolescents. Algunes de les biblioteques que tenen un públic usuari habitual d'aquesta xarxa social, han cregut interessant crear un perfil o una pàgina de facebook per a compartir informació i també per treballar l'ús d'aquestes xarxes amb els nens i nenes.\nUs recomanem que feu una ullada i us en feu amics!\nBiblioteca Saldes-Plaça Catalunya:\nTALLER DE SAL, a Ctra. Santpedor\nEls nois/es de la Biblioteca de l'Av Ctra. Santpedor han pintat sal de colors, amb alguns guixos que tenien en desús i han decorats pots de vidre. Mireu que macos que han quedat, tot uns artistes.\nHÀBITS SALUDABLES, a les biblioteques\nAquest mes de febrer les biblioteques treballen els hàbits saludables i les noies de la Ctra. Santpedor, la Kaoutar, la Chaimae, la Najwa, la Maroua i la Ibtisam han sortit al carrer a entrevistar a la gent. Sou unes reporteres fantàstiques!!\nELS PASTORETS DE CAL GRAVAT\nDurant el mes de desembre els nens i nenes de Cal Gravat vam preparar una representació teatral dels pastorets, Així doncs, el dissabte 27 de desembre vam representar-la davant dels pares al local de l'associació de veïns. Era una representació de cinc escenes i en cada una d'elles hi cantàvem una cançó de Nadal. Cada un de nosaltres anava caracteritzat d'un personatge diferent. A la foto hi podeu veure tots els que vem formar part de l'obra. Va ser una experiència divertida. Tots vam perdre la vergonya i ens vam sentir molt satisfets perquè tot va sortir com ens esperàvem. Ens agradaria representar altres contes al llarg del curs.\nMoltes gràcies a tots els que ho van fer possible.\nELS ARBRES ESTAN PLENS DE NEU\nEL CAGATIÓ PORTA REGALS\nLA FAMÍLIA COMPARTEIX FELICITAT\nESPEREM QUE TINGUEU UN BON NADAL\n(poema escrit pels nens i nenes de la biblioteca de l'AV Cal Gravat)\nFÀBRICA DE MONSTRES, a Valldaura\nAquest desembre hem tret el monstre que tenim a dins... realitzant un taller de dibuix amb la il·lustradora Carla Fernàndez. A través d'unes instruccions anem descobrim els conceptes bàsics del dibuix, les formes, els colors. I hem acabat dibuixant un monstre d'allò més simpàtic. Les mans corresponen als nens i nenes de Valldaura.\nEL NEN ENAMORAT DE LA LLUNA, a Ctra. Santpedor\n"El nen enamorat de la lluna" és un conte deliciós d'un nen que aconsegueix el seu somni de pujar fins a la lluna per fer-li un petó, tot i que no li posen fàcil.\nDaniel és el nen i Manel Justícia l'autor del conte i d'aquest espectacle que em pogut acollir, entre d'altres, la biblioteca de la Ctra. Santpedor.\nLA VACA FLORINDA, a la Balconada\nEn Manelutti ens va venir a explicar el conte musicat "la vaca florinda", la història d'una vaca molt decidida que va voler seguir el seu somni i...\nEns va fer ballar, cantar i actuar!\nL'ÓS MANDRÓS, a la Balconada\nL'Albert Marqués, l'Ós Mandrós, ens va explicar tot un reguitzell de contes de tota mena que ens van fer passar una estona molt divertida. "Contes a dojo" de l'Ós Mandrós que més contes sap, com a mínim del Bages. Podeu visitar la seva pàgina web al nostre apartat d'enllaços a webs amigues.\nAquest novembre ens ha vistat l'Alba del Consell de Solidaritat de Manresa i vam realitzar una taller de flor per mostra el nostre malestar per les mines que es troben al Sahara. La Campanya "per cada mina una flor" portarà les nostre flor i flors de tot el món al Sahara i es plantaran per reivindicar que no hi hagin més mines.\nEns ho vem pasar molt bé i per una bona causa!\nUs convidem a la xerrada: Nutrició i Salut, els capricis de la Química a […]


gim m | Neolosfera\nPublicat el 13/07/2017 per obneo\nPrimera documentació: 27/02/2012\nContextos Joan Cabrera vol oferir dues sessions de natació terapèutica, Dolors Bertran va conduir un parell de classes d’aquafibro i Laura Garcia en va impartir dues de gim terapèutic. [Claror, 27/02/2012]\nAl gim la dona sempre havia sigut menys visible. [Ara, 23/02/2016]\nObservacions El mot gim és un neologisme format a partir de l’abreviació del substantiu gimnàs, probablement per influència de l’anglès (de manera similar a tele o col·le), i habitual en contextos informals. La forma gim coexisteix amb la forma més estranya per a la llengua gym, manllevada directament de l’anglès.\nPel fet de ser una abreviació i, per tant, considerar-se més aviat col·loquial, sembla ser que el català escrit dels mitjans es resisteix encara a introduir-lo. Això no obstant, en anglès, l’Oxford English Dictionary en recull el primer ús l’any 1871, format mitjançant el truncament del substantiu gymnasium o gymnastics; Le Grand Robert, en francès, també el recull, i situa l’aparició el 1878, com a abreviació del mot gymnastique.\nL'entrada va ser publicada el Neolosfera i etiquetada abreviació, col·loquial, esports per obneo. Guarda l'enllaç permanent.


Ian guanya a Vercher en un duel espectacular - Superdeporte\nIndividual Bankia de raspall\nIan guanya a Vercher en un duel espectacular\nMarrahí també passa als quarts de final de l'Individual de raspall després de superar a Brisca pel resultat de 25-5\nj. cano 01.06.2019 | 12:00\nIan en el moment immediatament posterior a la consecució del quinze de la victòria, ahir. FUNPIVAL\nIan en el moment immediatament posterior a la consecució del quinze de la victòria, ahir.\nCom a ferms aspirants al títol que són, Marrahí i Ian van fer bons ahir els pronòstics en la sessió doble de la jornada inaugural de l'Individual Bankia de raspall que es va completar al trinquet de Piles. El rest de Villanueva de Castellón es va imposar a Brisca per 25-5 i el pilotari de Senyera va eliminar a Vercher per 25-20 després de tombar tres vegades el val del jove rest de Piles.\nMarrahí va superar a Brisca amb certa autoritat, donant en tot moment la sensació que tenia la situació controlada, però el mitger d'Oliva va ser un digne contrincant. De fet va fer 30 en tots els jocs que va perdre i el duel va superar els tres quarts d'hora de durada.\nEls dos pilotaris van jugar a buscar l'esquerra de l'altre. Marrahí va tindre més oportunitats de carregar perquè va traure fort i va disposar de nombroses segones jugades mentre que al rest es va veure beneficiat del fet que la treta de Brisca no era tan violenta com la seua.\nA continuació, en l'eliminatòria entre Ian i Vercher, els dos pilotaris van igualar a 15 en aprofitar el traure. Ian aconseguia els jocs ràpidament mentre que a Vercher li costava un poc, però dominava.\nVa ser a continuació quan el de Piles va posar per primera vegada dempeus al trinquet en trencar des del rest amb un joc net. Vercher restava perfectament les canonades de Ian i a més s'encarava a la llotgeta amb una efectivitat màxima.\nPosteriorment , amb 15-20 per a Vercher i el de Piles situat al dau, es va jugar un joc memorable. Tres vegades va tindre val per a acabar el de casa mentre que Ian va igualar en la cinquena ocasió. I fins a la resolució del joc es van veure quinzes de pel·lícula de Hitchcock perquè es jugaven pilotades que semblaven que eren bones perquè sumara un, però l'altre restava in extremis i acabava anotant. Amb iguals a 20 i Ian al dau, el de Senyera va tancar la partida per la via ràpida.\nEn els quarts de final, Marrahí jugarà contra Guadi o Ximo i Ian s'enfrontarà al vencedor de l'eliminatòria que disputaran Tonet IV i Pablo.\nHui a la Llosa\nLa competició continua esta vesprada al trinquet de la Llosa de Ranes amb l'eliminatòria que enfrontarà a Punxa i Miravalles.\nEl rest de Piles és clar favorit. Sense anar més lluny, els dos pilotaris es van mesurar en l'edició anterior en este mateix escenari i la partida es va resoldre per 25-5. Això sí, Miravalles va jugar el tram final tocat. Però d'això fa huit mesos i Miravalles té a favor seu que és valent i no s'acoquina davant ningú.\nLa sessió començarà amb altra partida mà a mà. Montaner i Roberto tanquen les eliminatòries prèvies i el vencedor accedirà a la ronda inicial on es trobarà amb el vigent campió, Moltó.\nQui ja s'ha guanyat el lloc en els huitens de final és Ivan, que ahir va superar a Lorja per 25-10 a Sueca en una altra eliminatòria prèvia.\nIan passa a semifinals amb autoritat. Pilota\nCaminar, estudiar i a jugar pel títol . Pilota\nEls favorits imposen la lògica en el Individual Bankia de raspall . Pilota\nMario jugarà l'Individual de raspall. Pilota\nIndividuals amb favorits i alternatives. Pilota\nEls individuals estan configurats. Pilota


…ve i ens dóna el 75% de descompte de resident! – El Periscopi\nDissabte passat ens visità el president del govern de l’Estat. No va ser una visita rutinària per interessar-se pels problemes i necessitats de la nostra comunitat autònoma. Tampoc va ser per acomplir amb la reunió que té pendent amb la presidenta Armengol, des de fa temps. Saben per a què va venir a Inca? Per comparèixer al congrés insular del seu partit a Mallorca. Sí, han llegit bé, Rajoy que no va demostrar ni el més mínim interès quan Biel company va ser proclamat com a president del PP balear, se’n va a Inca i al discurs de tancament dels seus a Mallorca ens molla que apujarà el descompte de resident dels vols interinsular fins al 75%, i tot això amb el fort aplaudiment d’una audiència entregada, com no podia ser d’altra manera.\nA vegades les formes són tan important com el fons, què és el que vull dir, que el més natural hagués estat entrevistar-se amb la presidenta d’aquesta comunitat, manifestar-li la seva intenció i en roda de premsa anunciar que fa extensiu el descompte de resident assolit pels canaris (no ho oblidem) a la resta d’illes de l’Estat. En lloc d’això, tria un acte menor de partit com és l’elecció del cap de la formació a Mallorca per intentar vendre’ns l’augment del descompte com un encert del seu govern.\nQuè és el que jo percep amb aquesta actitud? Que ens continuen veient com a un ens menor. Sí, amb forma de comunitat autònoma, però amb un tractament que sembla colonial, zones geogràfiques allunyades que han de ser subvencionades perquè mantinguin la seva fidelitat a la metròpoli. Senyors de Madrid, aquí tenim una forta economia productiva, com és el Turisme, el que actua com a motor principal de l’economia de tot l’Estat i no mereixem aquest tipus de tractament, tan sols el que ens atorga la Constitució Espanyola, la qual afirma que no es discriminarà cap territori de l’Estat, i aquesta afirmació al cas de Balears no es compleix, ja que som els darrers en inversions, en despesa sanitària i educativa, i això any rere any.\nPerò què podem esperar, si el principal dirigent del Partido Popular a Balears, el sr. Company li diu públicament al mateix acte de partit, al president de tots els espanyols “no le hagas caso a Francina , déjanosla a nosotros. Tú a lo tuyo”. Aquestes paraules a més d’una ficada de pota de dimensió descomunal, comporta una increïble falta de lleialtat cap tots els ciutadans de Balears. Mentre hi hagin partits i dirigents que pensin així, ho tindrem molt complicat per assolir el nivell econòmic i de benestar que ens mereixem els ciutadans d’aquesta comunitat.


Estació d'autobusos de Liverpool | Projectes d'Il·luminació | LAMP\nArquitectes: Vinny Patel\nEstudi d'aquitectura: Wilkinson & Eyre\nEnginyeria: ARUP (John Waite, Manchester)\nL'àrea del desenvolupament del carrer Paradise de Liverpool (Regne Unit) constitueix una part important dins del pla de regeneració global de la ciutat, que té per objectiu reforçar la seva condició de Capital Europea de la Cultura 2008.\nAquest innovador projecte urbà consisteix en la construcció de noves instal·lacions comercials i d'oci. Una de les construccions del projecte, dissenyada per al prestigiós estudi d'arquitectura Wilkinson Eyre, és l'estació d'intercanvi que propiciarà un flux més àgil per als vianants i una millor connexió del transport públic entre el centre de la ciutat i les instal·lacions cíviques de la línia de King's Coast, també dissenyades per Wilkinson Eyre.\nUn dels primers elements en concloure dins de l'àrea de desenvolupament de la zona Paradise és l'estació d'intercanvi, la qual es constitueix com un prometedor inici per al projecte.\nL'estació, que es calcula que rebrà a més de 10 milions de passatgers cada any, està constituïda per 2 majestuoses marquesines bessones. Cada una incorpora cinc stands d'accés als autobusos que defineixen la direcció del trànsit i proporcionen la seguretat necessària als passatgers que esperen.\nAquest conjunt d'stands formen unes subtils línies que reforcen la geometria de l'espai juntament amb les làmines que tracen suaument les línies de la coberta.\nSTEP AIR és la solució LAMP utilitzada en aquesta ocasió, ja que era el producte que més s'ajustava a les exigències del projecte i de l'arquitecte. El departament d'I+D de LAMP, va haver de desenvolupar fins a 15 models de lluminàries amb diferents longituds per poder-se adaptar a les formes geomètriques de la coberta de les marquesines.\nCada una d'aquestes lluminàries disposava de reflectors a portell amb diferents potències que s'ajustaven a la longitud de cada una d'elles i d'aquesta manera asseguraven la continuïtat de la llum de punta a punta de la lluminària.\nTotes aquestes lluminàries tenen en comú que estan fabricades en perfil d'alumini extrusionat pintat amb pintura polièster, difusor extruït opalitzat, reflectors a portell, índex de protecció a la pols i líquid IP 65 i un índex de protecció als impactes mecànics IK10.\nTambé es va tenir en consideració la facilitat de regulació de cada una d'elles així com el manteniment dels tubs fluorescents T5-HO.


“Inca estarà neta si els ciutadans no l'embrutam”\n06 maig 2021 10:54\nTemes del dia #VacunaCovid19#Gob#migrants#Barceló#llibertatpresospolítics#JordiCuixart#Misericòrdia#ParísTexas#Podemos#PabloIglesias#EleccionsMadrid#UIB#ConselldeMallorca#PersonalInterí#atur#Catalunya#presospolítics#ERTO#PabloHasél#ocupació#Marratxí#Restriccions#posidònia#SoniaVivas#EUA#coronavirus#Govern#turisme#FòrumOCB#Germanies\nL'Ajuntament estrena una campanya en la qual demana “col·laboració” als ciutadans\nAntoni Pol | 12 juliol 2011\nJorge Tejedo, Rafel Torres i la regidora Rosa Tarragó.\nAntoni Pol - A Pol\n"Marca't un punt. Mantingues Inca neta". Aquest és el lema de la campanya de conscienciació ciutadana que han llançat l'Ajuntament d'Inca i l'empresa concessionària del servei de neteja, Cespa. L'objectiu és cridar l'atenció dels ciutadans i demanar-los que col·laborin per mantenir la ciutat més neta. Un dels reclams principals de la campanya és un videojoc, que ja està penjat a la pàgina web de l'Ajuntament i que, segons fonts municipals, ha tingut "una gran acollida". El videojoc funciona de manera molt senzilla: s'ha d'encistellar una bolla de paper dins d'una paperera que es va movent de posició. Els usuaris també han de preveure la força del vent.\nLa segona iniciativa és la publicació d'un espot a internet i a la televisió local, realitzat en un format senzill i clar i en el qual, entre d'altres voluntaris, hi participa el batle. El vídeo pretén conscienciar la gent sobre el fet que allò que compta és utilitzar les papereres i que els residus hi acabin dedins. Les mesures han vingut acompanyades per l'ornamentació d'una trentena de papereres del centre de la ciutat, com si fossin cistelles de bàsquet amb el lema de la campanya. El batle, Rafel Torres, demanà "implicació" als conciutadans. "La neteja no és cosa de la regidora que se'n cuida, ni de l'empresa concessionària, ni tampoc del batle, sinó de tothom". Inca estarà neta si no l'embrutam", sentencià el batle. El cost de la campanya ha estat completament sufragat per l'empresa concessionària, Cespa.\nPer millorant inca, fa mes de 9 anys\nMe pareix benissim, pero com aixi els fems de reciclatje de l'hospital d'inca que hi ha als passedissos van tots dins sa mateixa bossa?\nPer Colom, fa mes de 9 anys\nSi col·laboren a mantenir la ciutat més neta abaixaran les taxes de recollida de fems?\nCLAR QUE SÍ, L'AJUNTAMENT NOI HI TÉ RES A VEURE NO? NI UNA CONCESSIONÀRIA AMB GENT INÚTIL QUE NOMÉS FA COM QUE FAN NET TAMPOC NO? QUINA VERGONYA, PERÒ CLAR, COM QUE BASTA QUE ESTIGUI NET EL CENTRE I EL CARRER ON VISQUI EL BATLE...\nPer bonsai, fa mes de 9 anys\n"La neteja no és cosa de la regidora que se'n cuida, ni de l'empresa concessionària, ni tampoc del batle, sinó de tothom". Aleshores per què pagam els ciutadans? Si tanmateix la neteja de la ciutat és cosa de cada ciutadà, ens podem estalviar aquests imposts, ja que la neteja, diuen, no és cosa "de la regidora, ni de l'empresa concessionària, ni del batle", però tothom cobra per aquesta feina que no és "cosa seva", menys els ciutadans que la pagam i que endemés tenim la responsabilitat de mantenir neta la ciutat. Si algú ho entén que m'ho expliqui.


32 esportistes del CTO competeixen en les proves de Puçol\nPosted On Dimecres, 01 Juny 2022 15:24\tEscrit per\tRedacción\nAquest cap de setmana, menuts i grans del Club Triatló Ontinyent s’han desplaçat al nord de la capital valenciana per a participar en el XV Triatló Escolar de Puçol, pertanyent al Circuit Provincial dels Jocs Escolars de la Federació de Triatló de la Comunitat Valenciana, i al Triatló de Puçol dirigit als adults.\nPel que fa a la prova escolar, aquesta va reunir un total de 26 membres de l’Escola de Triatló d’Ontinyent. Ana Maria (segona classificada), Elisa i Enrique van estar els encarregats de representar el club ontinyentí en categoria Juvenil. Mireia, Pau Granero, Pau Ferrero, Raul, Neus, Teresa, i Joana van prendre l’eixida en categoria cadet. Blai, Jaume (tercer classificat), Laia, Ainhoa, Celia, Diego, Ivan i Alvaro van completar el triatló dels infantils. Peret i Amanda van participar en la categoria aleví. Martina, Neus i Nara en benjamins i, finalment, Mia, Ariadna i Gerard van competir en prebenjamins.\nDe vesprada arribaria el torn dels adults del Club Triatló Ontinyent. En aquesta ocasió, Fernando Silvestre, Marta Tolsà, Jorge Calatayud, Yolanda Valdés, Gabriel Vidal i Mario Sánchis van completar un triatló en distància Sprint: 750 metres de natació, 20 quilòmetres de ciclisme i 5.000 metres de carrera a peu.\nEl dissabte 4 de juny i diumenge 5 de juny, una vintena d’esportistes del Club Triatló Ontinyent viatjaran a la ciutat murciana d’Aguilas per a participar en la Copa del Rei de Triatló en diferents modalitats.\nMés en aquesta categoria: Un total de 160 xics i xiques de 17 municipis juguen la final de Secundària del programa ‘Pilota a l’Escola’ al trinquet municipal d’Ontinyent Ontinyent serà seu de la Copa d’Espanya de Judo en categoria absoluta-veterans